СЪОБЩЕНИЕ НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

Официално обявяване на някои актове от правото на Съюза в областта на околната среда, приети по Директива 91/692/ЕИО на Съвета, за остарели

# Въведение

Настоящото съобщение се отнася до отмяната на Директива на Съвета от 23 декември 1991 г. относно стандартизиране и рационализиране на докладите за прилагане на някои директиви, свързани с околната среда („Директива 91/692/ЕИО“). В съобщението се посочват остарелите вече актове на Комисията, свързани с Директива 91/692/ЕИО, които засягат няколко сектора от политиката на ЕС за околната среда, а именно отпадъците, изменението на климата и емисиите на парникови газове, контрола на опасностите от големи аварии и водите.

Отмяната на Директива 91/692/ЕИО беше едно от първите действия, обявени в контекста на проверката за пригодност на мониторинга и докладването в областта на околната среда[[1]](#footnote-1).

Резултатите от правния анализ на докладването по Директива 91/692/ЕИО са обобщени в обяснителния меморандум към свързаното с него предложение за решение на Европейския парламент и на Съвета, с което се премахват изискванията за стандартизирано докладване и, като следствие, се изменят няколко акта от законодателството на ЕС[[2]](#footnote-2). По-подробен анализ се съдържа също така в подпомагащото проучване, което беше публикувано отделно като информационен документ[[3]](#footnote-3).

# Предложени действия за отмяна на Директива 91/692/ЕИО

С настоящото съобщение официално се признава, че 11 решения за изпълнение по Директива 91/692/ЕИО, които все още са в сила, са остарели. Съобщението допълва предложеното решение, посочено в точка 1 по-горе, както и две предложения за решения на Комисията[[4]](#footnote-4) за отмяна на два акта за изпълнение, които вече не намират приложение, но които поради процедурни причини ще бъдат отменени от Комисията чрез по-късна процедура по комитология.

В приложение I са посочени съответните решения за изпълнение на Комисията и причините, поради които всеки един акт се счита за остарял. Всички те вече не намират приложение и са остарели поради това, че периодът, който обхващат, е изтекъл или поради това, че тяхното правно основание повече не е в сила. Актовете са определени въз основа на обективни критерии, които гарантират, че те вече не намират приложение и че всички задължения по тях са изпълнени.

# Решения, които продължават да бъдат в сила

Въпреки предложението за отмяна на Директива 91/692/ЕИО, няколко решения за изпълнение, приети в контекста на тази директива, ще останат в сила.

Решенията, с които се определят въпросници във връзка с Директива 2003/87/ЕО за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета, ще продължат да действат и да бъдат актуални. Годишните доклади от държавите членки, изисквани съгласно член 21, параграф 1 от Директива 2003/87/ЕО, са на основата на тези въпросници, осигуряват основна информация относно прилагането на директивата и служат като основа за изготвянето на доклад за целия ЕС. Засегнатите решения са както следва:

* Решение за изпълнение 2014/166/ЕС на Комисията от 21 март 2014 г. за изменение на Решение 2005/381/ЕО по отношение на въпросника за докладване на прилагането на Директива 2003/87/ЕО на Европейския парламент и на Съвета (нотифицирано под номер C(2014) 1726)[[5]](#footnote-5),
* Решение 2005/381/ЕО на Комисията от 4 май 2005 г. за установяване на въпросник за отчитане прилагането на Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (нотифицирано под номер C(2005) 1359)[[6]](#footnote-6)  и
* Решение 2006/803/ЕО на Комисията от 23 ноември 2006 г. за изменение на Решение 2005/381/ЕО за установяване на въпросник за отчитане прилагането на Директива 2003/87/ЕО на Европейския парламент и на Съвета за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (нотифицирано под номер С(2006) 5546)[[7]](#footnote-7).

Освен това следните решения в областта на законодателството за отпадъците също ще продължат да бъдат в сила, тъй като те са единствените инструменти за мониторинг на изпълнението на съответните директиви:

* Решение на Комисията от 18.4.2012 г. за формулиране на въпросник, който да бъде използван за докладване относно прилагането на Директива 2008/98/ЕО на Европейския парламент и на Съвета относно отпадъците[[8]](#footnote-8),
* Решение 2004/249/ЕО на Комисията от 11 март 2004 г. относно изпълнението на Директива 2002/96/ЕО (ОЕЕО)[[9]](#footnote-9),
* Решение 2007/151/ЕО на Комисията[[10]](#footnote-10) от 6 март 2007 г. за изменение на решения 94/741/ЕО и 97/622/ЕО относно въпросниците за докладите за прилагането на Директива 2006/12/ЕО на Европейския парламент и на Съвета относно отпадъците и за прилагането на Директива 91/689/ЕИО на Съвета относно опасните отпадъци,
* Решение 2000/738/ЕО[[11]](#footnote-11) на Комисията от 17 ноември 2000 г. относно въпросника към докладите на държавите членки за прилагането на Директива 1999/31/ЕО относно депонирането на отпадъци,
* Решение 2001/753/ЕО[[12]](#footnote-12) на Комисията от 17 октомври 2001 г. относно въпросник за докладите на държавите членки във връзка с прилагане на Директива 2000/53/ЕО на Европейския парламент и на Съвета относно излезлите от употреба превозни средства,
* Решение 97/622/ЕО на Комисията от 27 май 1997 г. относно въпросниците за докладите на държавите членки за прилагането на някои директиви в областта на отпадъците[[13]](#footnote-13) и
* Решение 94/741/ЕО на Комисията от 24 октомври 1994 г. относно въпросниците за докладите на държавите членки за прилагането на някои директиви в областта на отпадъците[[14]](#footnote-14).

# Заключение

В рамките на действията за опростяване, предприемани по отношение на актовете на Комисията, Комисията взе решение:

* актовете, посочени в приложение ІІ, да бъдат премахнати от действащото законодателство на ЕС (достижения на правото на ЕС);
* Службата за публикации на Европейския съюз се приканва да премахне тези актове от Регистъра на действащото законодателство на Съюза;
* приложение ІІ се публикува в серия С на Официален вестник на Европейския съюз.

Приложение I

**Специални мотиви по отношение на обявяването на решенията, приети на основание Директива 91/692/ЕИО, за остарели**

* Решение за изпълнение 2011/632/ЕС[[15]](#footnote-15) на Комисията от 21 септември 2011 г. за създаване на въпросник, предвиден за използване при изготвянето на доклади за прилагането на Директива 2000/76/ЕО на Европейския парламент и на Съвета относно изгарянето на отпадъци. Правното основание — Директива 2000/76/ЕО — беше отменено, считано от 7 януари 2014 г., с Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността, поради което въпросникът вече не се използва и е остарял.
* Решение 2007/531/ЕО[[16]](#footnote-16) на Комисията oт 26 юли 2007 г. относно въпросник към докладите на държавите членки относно прилагането на Директива 1999/13/ЕО на Съвета за ограничаване на емисиите на летливи органични съединения, дължащи се на употребата на органични разтворители в определени дейности и инсталации през периода 2008—2010 г. Правното основание — Директива 1999/13/ЕО на Съвета — беше отменено, считано от 7 януари 2014 г., с Директива 2010/75/ЕС, поради което въпросникът вече не се използва и е остарял.
* Решение 2003/241/ЕО[[17]](#footnote-17) на Комисията от 26 март 2003 г. за изменение на Решение 1999/391/ЕО на Комисията от 31 май 1999 г. относно въпросника във връзка с Директива 96/61/ЕО на Съвета относно комплексно предотвратяване и контрол на замърсяването на околната среда (IPPC) (прилагане на Директива 91/692/ЕИО на Съвета). Правното основание — Директива 96/61/ЕО на Съвета — беше отменено, считано от 18 февруари 2008 г., с Директива 2008/1/ЕО на Европейския парламент и на Съвета от 15 януари 2008 г. за комплексно предотвратяване и контрол на замърсяването, която на свой ред беше отменена с Директива 2010/75/ЕС, поради което въпросникът вече не се използва и е остарял.
* **Решение 2002/605/ЕО на Комисията**[[18]](#footnote-18) **от 17 юли 2002 г. относно въпросника във връзка с Директива 96/82/ЕО на Съвета относно контрола на опасностите от големи аварии, които включват опасни вещества Правното основание — Директива 96/82/ЕО на Съвета — беше отменено, считано от 1 юни 2015 г., с Директива 2012/18/ЕС на Европейския парламент и на Съвета от 4 юли 2012 г. относно контрола на опасностите от големи аварии, които включват опасни вещества, за изменение и последваща отмяна на Директива 96/82/ЕО на Съвета, поради което въпросникът вече не се използва и е остарял.**
* Решение 1999/391/ЕО на Комисията[[19]](#footnote-19) от 31 май 1999 г. относно въпросника във връзка с Директива 96/61/ЕО на Съвета относно комплексно предотвратяване и контрол на замърсяването на околната среда (IPPC) (прилагане на Директива 91/692/ЕИО на Съвета). Правното основание — Директива 96/61/ЕО на Съвета — беше отменено, считано от 18 февруари 2008 г. с Директива 2008/1/ЕО, която на свой ред беше отменена с Директива 2010/75/ЕС, поради което въпросникът вече не се използва и е остарял.
* Решение 1999/314/ЕО на Комисията[[20]](#footnote-20) от 9 април 1999 г. относно въпросника във връзка с Директива 96/82/ЕО на Съвета относно контрола на опасностите от големи аварии, които включват опасни вещества. Правното основание — Директива 96/82/ЕО на Съвета — беше отменено, считано от 1 юни 2015 г., с Директива 2012/18/ЕС на Европейския парламент и на Съвета от 4 юли 2012 г. относно контрола на опасностите от големи аварии, които включват опасни вещества, за изменение и последваща отмяна на Директива 96/82/ЕО на Съвета, поради което въпросникът вече не се използва и е остарял.
* Решение 98/184/ЕО на Комисията[[21]](#footnote-21) от 25 февруари 1998 г. относно въпросник за докладите на държавите членки по прилагането на Директива 94/67/EО на Съвета относно изгарянето на опасни отпадъци (прилагане на Директива 91/692/EИО на Съвета). Правното основание — Директива 94/67/ЕО на Съвета — беше отменено, считано от 28 декември 2005 г., с Директива 2000/76/ЕО на Европейския парламент и на Съвета от 4 декември 2000 г. относно изгарянето на отпадъците, която беше отменена, считано от 7 януари 2014 г. с Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността, поради което въпросникът вече не се използва и е остарял.
* Решение 96/511/ЕО[[22]](#footnote-22) на Комисията от 29 юли 1996 г. относно въпросниците, предвидени в Директиви 80/779/ЕИО, 82/884/ЕИО, 84/360/ЕИО и 85/203/ЕИО на Съвета. Правното основание — Директива 84/360/ЕИО беше отменена с Директива 2008/1/ЕО на Европейския парламент и на Съвета от 15 януари 2008 г. за комплексно предотвратяване и контрол на замърсяването[[23]](#footnote-23), считано от 30 октомври 2007 г. Другите правни основания — директиви 80/779/ЕИО, 82/884/ЕИО на Съвета — бяха отменени, считано от 1 януари 2005 г., а Директива 85/203/ЕИО на Съвета беше отменена, считано от 19 юли 2001 г., с Директива 1999/30/ЕО на Съвета от 22 април 1999 г. относно пределно допустимите стойности за серен двуоксид, азотен двуоксид и азотни оксиди, прахови частици и олово в околния въздух, която на свой ред беше отменена, считано от 10 юни 2010 г., с Директива 2008/50/ЕО на Европейския парламент и на Съвета от 21 май 2008 г. относно качеството на атмосферния въздух и за по-чист въздух за Европа[[24]](#footnote-24), поради което въпросниците вече не се използват и са остарели.
* Решение 96/302/ЕО[[25]](#footnote-25) на Комисията от 17 април 1996 г. за установяване на формата, в която да бъде предоставена информацията по член 8, параграф 3 от Директива 91/689/ЕИО на Съвета за опасните отпадъци. Правното основание — член 8, параграф 3 от Директива 91/689/ЕИО на Съвета — беше отменено, считано от 24 февруари 2006 г. с Регламент (ЕО) № 166/2006 на Европейския парламент и на Съвета от 18 януари 2006 г. за създаване на Европейски регистър за изпускането и преноса на замърсители и за изменение на Директиви 91/689/ЕИО и 96/61/ЕО на Съвета[[26]](#footnote-26), поради което въпросникът вече не се използва и е остарял.
* Решение 92/446/ЕИО[[27]](#footnote-27) на Комисията от 27 юли 1992 г. относно въпросниците към директивите за водния сектор беше изменено с Решение 95/337/ЕО на Комисията от 25 юли 1995 г. относно въпросниците към директивите за водния сектор. Въпросниците, формулирани с посочените решения, съдържаха препратки към няколко акта от законодателството в сферата на водите, които или бяха отменени с Директива 2000/60/ЕО на Европейския парламент и на Съвета за установяване на рамка за действията на Общността в областта на политиката за водите, или бяха изменени, като Директива 91/692/ЕИО на Съвета отпадна за целите на докладването. Поради това тези въпросници вече не се използват и са остарели.
* Решение 95/337/ЕО[[28]](#footnote-28) на Комисията от 25 юли 1995 г. за изменение на Решение 92/446/ЕИО от 27 юли 1992 г. относно въпросниците към директивите за водния сектор. Въпросникът, формулиран с посоченото решение, съдържаше препратки към няколко акта от законодателството в сферата на водите, които или бяха отменени с Директива 2000/60/ЕО на Европейския парламент и на Съвета за установяване на рамка за действията на Общността в областта на политиката за водите, или бяха изменени, като Директива 91/692/ЕИО на Съвета отпадна за целите на докладването. Поради това този въпросник вече не се използва и е остарял.

ПРИЛОЖЕНИЕ IІ

**Списък на актовете, които трябва да бъдат премахнати от достиженията на правото**

1. Решение за изпълнение 2011/632/ЕС на Комисията от 21 септември 2011 г. (ОВ L 247, 24.9.2011 г., стр. 54–58).
2. Решение 2007/531/ЕО на Комисията от 26 юли 2007 г. (ОВ L 195, 27.7.2007 г., стр. 47–49)
3. Решение 2003/241/ЕО на Комисията от 26 март 2003 г. (ОВ L 89, 5.4.2003 г.,
стр. 17-23)
4. Решение 2002/605/ЕО на Комисията от 17 юли 2002 г. (ОВ L 195, 24.7.2002 г., стр. 74-80)
5. Решение 1999/391/ЕО на Комисията от 31 май 1999 г. (ОВ L 148, 15.6.1999 г., стр. 39-43)
6. Решение 1999/314/ЕО на Комисията от 9 април 1999 г. (ОВ L 120, 8.5.1999 г., стр. 43-45)
7. Решение 98/184/ЕО на Комисията от 25 февруари 1998 г. (ОВ L 67, 7.3.1998 г., стр. 48-50)
8. Решение 96/511/ЕО на Комисията от 29 юли 1996 г. (ОВ L 213, 22.8.1996 г.,
стр. 16-24)
9. Решение 96/302/ЕО на Комисията от 17 април 1996 г. (ОВ L 116, 11.5.1996 г., стр. 26-27)
10. Решение 92/446/ЕИО на Комисията от 27 юли 1992 г. (ОВ L 247, 27.8.1992 г., стр. 10-36)
11. Решение 95/337/ЕО на Комисията от 25 юли 1995 г. за изменение на Решение 92/446/ЕИО от 27 юли 1992 г. (ОВ L 200, 24.8.1995 г., стр. 1–34.)
1. Вж. пътната карта: http://ec.europa.eu/smart-regulation/roadmaps/docs/2017\_env\_002\_monitoring\_and\_reporting\_obligations\_en.pdf [↑](#footnote-ref-1)
2. Предложение за Решение на Европейския парламент и на Съвета за изменение на Директива 87/217/ЕИО на Европейския парламент и на Съвета, Директива 2003/87/ЕО на Европейския парламент и на Съвета, Директива 2009/31/ЕО на Европейския парламент и на Съвета, Регламент (ЕС) № 1257/2013 на Европейския парламент и на Съвета, Директива 86/278/ЕИО на Съвета и Директива 94/63/ЕО на Съвета по отношение на процедурните правила при докладването в областта на околната среда и за отмяна на Директива 91/692/ЕИО. [↑](#footnote-ref-2)
3. Достъпно на: http://ec.europa.eu/environment/legal/reporting/other\_actions\_en.htm [↑](#footnote-ref-3)
4. Планирани решения на Комисията за отмяна на Решение № 2011/92/ЕС на Комисията относно въпросник, който трябва да се използва за първоначалния доклад за прилагането на Директива 2009/31/ЕО на Европейския парламент и на Съвета относно съхранението на въглероден диоксид в геоложки формации (ОВ L 37, 11.2.2011 г., стр. 19–24) и за отмяна на Решение № 2011/92/ЕС на Комисията относно въпросника за докладите на държавите членки за прилагането на Директива 1999/13/ЕО на Съвета за ограничаване на емисиите на летливи органични съединения, дължащи се на употребата на органични разтворители при определени дейности и инсталации през периода 2011—2013 г. (ОВ L 292, 10.11.2010 г., стр. 65–67). [↑](#footnote-ref-4)
5. ОВ L 89, 25.3.2014 г., стр. 45–76. [↑](#footnote-ref-5)
6. [ОВ L 126, 19.5.2005 г., стр. 43](http://eur-lex.europa.eu/legal-content/EN/AUTO/?uri=OJ:L:2005:126:TOC). [↑](#footnote-ref-6)
7. ОВ L 329, 25.11.2006 г., стр. 38–63. [↑](#footnote-ref-7)
8. С(2012) 2384 final. [↑](#footnote-ref-8)
9. ОВ L 78, 16.3.2004 г., стр. 56–59. [↑](#footnote-ref-9)
10. ОВ L 67, 7.3.2007 г., стр. 7–9. [↑](#footnote-ref-10)
11. ОВ L 298, 25.11.2000 г., стр. 24–26. [↑](#footnote-ref-11)
12. ОВ L 282, 26.10.2001 г., стр. 77–80. [↑](#footnote-ref-12)
13. ОВ L 256, 19.9.1997 г., стр. 13–19. [↑](#footnote-ref-13)
14. ОВ L 296, 17.11.1994 г., стр. 42–55. [↑](#footnote-ref-14)
15. ОВ L 247, 24.9.2011 г., стр. 54–58. [↑](#footnote-ref-15)
16. ОВ L 195, 27.7.2007 г., стр. 47–49. [↑](#footnote-ref-16)
17. ОВ L 89, 5.4.2003 г., стр. 17–23. [↑](#footnote-ref-17)
18. ОВ L 195, 24.7.2002 г., стр. 74–80. [↑](#footnote-ref-18)
19. ОВ L 148, 15.6.1999 г., стр. 39–43. [↑](#footnote-ref-19)
20. ОВ L 120, 8.5.1999 г., стр. 43–45. [↑](#footnote-ref-20)
21. ОВ L 67, 7.3.1998 г., стр. 48–50. [↑](#footnote-ref-21)
22. ОВ L 213, 22.8.1996 г., стр. 16–24. [↑](#footnote-ref-22)
23. ОВ L 24, 29.1.2008 г., стр. 8–29. [↑](#footnote-ref-23)
24. ОВ L 152, 11.6.2008 г., стр. 1. [↑](#footnote-ref-24)
25. ОВ L 116, 11.5.1996 г., стр. 26–27. [↑](#footnote-ref-25)
26. ОВ L 33, 4.2.2006 г., стр. 1–17. [↑](#footnote-ref-26)
27. ОВ L 247 , 27.8.1992 г., стр. 0010 – 0036. [↑](#footnote-ref-27)
28. ОВ L 200, 24.8.1995 г., стр. 1–34. [↑](#footnote-ref-28)